125. ΑΠΟΦΑΣΗ ΥΦΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 90012/3/86 της 2/31 Ιαν. 1986 (ΦΕΚ Β΄ 23) Διαδικασία χορήγησης άδειας οδήγησης λεωφορείων αυτοκινήτων (Δ΄ κατηγορίας). Καθορίζουμε τη διαδικασία χορήγησης άδειας οδήγησης λεωφορείων οχημάτων (Δ΄ κατηγορίας) ως εξής: Για την απόκτηση άδειας οδήγησης Δ΄ κατηγορίας ο ενδιαφερόμενος απαιτείται να έχει προϋπηρεσία οδηγού αυτ/του επιβατηγού ή φορτηγού, ενός έτους τουλάχιστο και να κατέχει άδεια οδήγησης Γ΄ κατηγορίας από έτους τουλάχιστον. Η προϋπηρεσία αποδεικνύεται με βεβαίωση του εργοδότη κατά τις διατάξεις του Ν.Δ. 105/1969, θεωρημένη για το γνήσιο της υπογραφής από αρμόδια αρχή. Η απόφαση αυτή θ’ αρχίσει να εφαρμόζεται από 2.1.1986 και θα δημοσιευθεί στην Εφημερίδα της Κυβερνήσεως. 